अरेस्ट के लिए केंद्र सरकार से लेनी होगी परमिशन; लद्दाख में भी फैसला लागू
Protection from arrest for CAPF personnel in jammu-kashmir: केंद्र सरकार की अनुमति के बिना अब जम्मू-कश्मीर और लद्दाख में तैनात सेंट्रल आर्म्ड पुलिस फोर्स के जवानों की गिरफ्तारी नहीं हो सकेगी।
केंद्र सरकार की अनुमति के बिना अब जम्मू-कश्मीर और लद्दाख में तैनात सेंट्रल आर्म्ड पुलिस फोर्स के जवानों की गिरफ्तारी नहीं हो सकेगी। केंद्र सरकार ने CrPC के सेक्शन 45 के तहत पैरामिलिट्री फोर्स (CAPF) के जवानों को गिरफ्तारी से संरक्षण देने का फैसला किया है। इंडियन एक्सप्रेस की खबर के मुताबिक, इससे पहले जम्मू-कश्मीर में सिर्फ सेना के जवानों को ही गिरफ्तारी से संरक्षण मिला हुआ था।
गृह मंत्रालय ने सलाह लेने के बाद लागू किया प्रस्ताव
जम्मू-कश्मीर में पहले रनबीर पीनल कोड, 1989 लागू था। आर्टिकल 370 की समाप्ति के बाद, गृह मंत्रालय के लॉ डिपार्टमेंट ने जम्मू-कश्मीर और लद्दाख में तैनात सभी जवानों को CrPC के सेक्शन 45 के तहत लाने के लिए एक प्रस्ताव भेजा था। गृह मंत्रालय ने जम्मू-कश्मीर के लॉ डिपार्टमेंट और केंद्रीय न्याय मंत्रालय से सलाह लेने के बाद प्रस्ताव को सहमति दे दी।
जवानों के खिलाफ केस दर्ज करने पर नहीं होगी रोक
CrPC के सेक्शन 45 के मुताबिक, सेंट्रल आर्म्ड फोर्स के किसी भी सदस्य को आधिकारिक ड्यूटी के दौरान किए कामों के लिए केंद्र सरकार की सहमति के बिना गिरफ्तार नहीं किया जा सकता है। हालांकि, वानों के खिलाफ केस अभी भी दर्ज किए जा सकेंगे।
CAPF में शामिल हैं CRPF और BSF समेत 7 फोर्सेज 
सेंट्रल आर्म्ड पुलिस फोर्स (CAPF) में असम राइफल्स (AR), सीमा सुरक्षा बल (BSF), केंद्रीय औद्योगिक सुरक्षा बल (CISF), केंद्रीय रिजर्व पुलिस बल (CRPF), भारत तिब्बत सीमा पुलिस (ITBP), राष्ट्रीय सुरक्षा गार्ड (NSG) और सशस्त्र सीमा बल (SSB) शामिल हैं।
CAPF से जुड़ी ये खबर भी पढ़ें...
CAPF कांस्टेबल GD की परीक्षा 13 क्षेत्रीय भाषाओं में होगी, गृह मंत्रालय का फैसला
गृह मंत्रालय (MHA) ने सेंट्रल आर्म्ड पुलिस फोर्स (CAPF) के लिए हिंदी और अंग्रेजी के अलावा 13 क्षेत्रीय भाषाओं में कॉन्स्टेबल (जनरल ड्यूटी) की परीक्षा करने की घोषणा की। अब एग्जाम में सवाल असमिया, बंगाली, गुजराती, मराठी, मलयालम, कन्नड़, तमिल, तेलुगु, ओडिया, उर्दू, पंजाबी, मणिपुरी और कोंकणी में भी पूछे जाएंगे। भाषा का यह नया फॉर्मेट जनवरी 2024 से लागू होगा। पूरी खबर पढ़ें...